नेपोलियन को महान सेनापति माना जाता है। लेकिन वाटरलू की लड़ाई वह इसलिए हार गया कि अचानक पेट दर्द की वजह से उस दिन अपना सैन्य-अभियान वह चार घंटे देरी से शुरू कर पाया था। छोटी-सी ग़लतियों और ज़रा-सी देरी से महानतम लोगों का पराभव इतिहास ने कम नहीं देखा है। आपके पास आकर कोई कुछ भी कहे, लेकिन मैं मानता हूं कि यह कहने से मेरे कांग्रेसी-रक्त का गाढ़ापन और गहरा ही होता है कि नरेंद्र मोदी की भारतीय जनता पार्टी से टक्कर लेना लगातार मुश्किल होता जा रहा है और शंतरंज की इस बिसात पर अपने घुड़सवार बदलने में आप जितनी देर करेंगे, मंजिल उतनी ही दूर होती जाएगी। जो होना है, सो, हो चुका है; इसलिए जो करना है, अब कर डालें, राहुल जी, क्योंकि अब बहुत हो चुका है। (लेखक न्यूज़-व्यूज़ इंडिया के संपादक और कांग्रेस पार्टी के राष्ट्रीय पदाधिकारी हैं।)